Gusul
Gusul (arap.: غسل‎ - ġusl , IPA: [ˈɣʊsl]) jeste pranje cijelog tijela, tj. kupanje propisano šerijatom svim punoljetnim (tj. spolno zrelim) muslimanima i muslimankama u slučaju gubitka šerijatske čistoće koja je uvjet za izvršavanje namaza i drugih islamskih obaveza. Vjera traži od muslimana da svoje tijelo održava čistim. Zato se svaki musliman i muslimanka trebaju barem jednom sedmično okupati. To je sunnet - preporuka poslanika Muhammeda, postoje slučajevi kad je kupanje obavezno (farz): musliman se mora okupati kad na bilo koji način (prilikom spavanja ili spolnog odnosa) izluči sjeme iz spolnog uda, tj. kad je džunup. muslimanka se mora okupati po prestanku hajza i nifasa (poslijeporođajnog krvarenja), kao i nakon spolnog odnosa ili ženske polucije. Prilikom ovog kupanja farz je (tj. obavezno): dobro isprati usta i grlo (gargare) dobro isprati nos oprati čitavo tijelo tako da nigdje ne ostane suho koliko se može dotaći vrhom igle